Էռնեստը փրկում է Սուրբ ծնունդը

**«Էռնեստը փրկում է Սուրբ ծնունդը»** (), Ջոն Չերիի 1988 թվականի ամերիկյան Սուրբծննդյան կատակերգությունը Ջիմ Վառնիի մասնակցությամբ։ Էռնեստ Ուորելի մասին պատմող ֆիլմերի շարքի երկրորդ ֆիլմն է։

## Սյուժե
Սուրբ ծնունդից առաջ Սանտա Կլաուսը որոշում է փոխարինող գտնել։ Նա կարծում է, որ արդեն չափազանց ծեր է և չի կարող նույնքան լավ կատարել իր պարտականությունները։ Բազմաթիվ թեկնածուների շարքում Սանտան ընտրում է Ջո Քարութերս անունով մեկին: Ավելի վաղ նա հեռուստատեսությամբ մանկական հաղորդում էր վարում, իսկ այժմ աշխատում է Ֆլորիդայի Օռլանդոյի Մանկական թանգարանում։

Սանտա Կլաուսը տեղ է հասնում սովորական ինքնաթիռով՝ սովորական ծերունու տեսքով։ Օդանավակայանում նա նստում է տաքսի, որը վարում է Էռնեստ Ուորելը։ Ճանապարհին նրանք հանդիպում են դեռահաս աղջկա՝ Պամելային, ով թաքնվում է իրենց մեքենայում սրճարանի աշխատակցից։ Նա փախել է տնից և սրճարանում ուտում էր առանց փողի։ Էռնեստը Սանտա Կլաուսին տանում է թանգարան։ Տեղում պարզվում է, որ Սանտան իրական գումար չունի։ Էռնեստը ներում է այս հաճելի ծերունուն, բայց մի փոքր անց դա շատ ծանր է նրա վրա անդրադառնում, քանի որ նրան հեռացնում են տաքի ծառայությունից։ Էռնեստին հասնում է Սանտայի պայուսակը, որը Սանտան մոռացել էր մեքենայում:

Սանտան փորձում է խոսել Ջո Քարութերսի հետ մանկական թանգարանում, բայց նրան վանում է գործակալ Ջո Մարտի Բրոքը։ Բրոքը ոստիկաններին քսի է տալիս ծերունու վրա։ Էռնեստը և Պամելան այցելում են ընկերոջը՝ Էռնեստ Վերնին, որին Էռնեստը ցանկանում է տոնածառ նվիրել տոնական տրամադրության համար, որը նախկինում գտել էր մայրուղում: ճանապարհին Էռնեստը մի աչքով նայում է պարկի մեջ, որը նրան մնացել էր ծերունուց, և ապշում է, քանի որ պարզվում է, որ դա Սանտա Կլաուսի իսկական պարկ է: Պայուսակը պարունակում է լուսավոր գնդեր, որոնք հպվելիս վերածվում են նվերների։

Էռնեստը շտապ գնում է թանգարան, բայց Սանտա Կլաուսը արդեն այնտեղ չէ։ Նա իմանում է, որ Սանտա Կլաուսին տարել է ոստիկանությունը։ Էռնեստը ստիպված է ձևանալ որպես պետական պաշտոնյա, որպեսզի Սանտա Կլաուսին դուրս բերի բանտից։ Այնուհետև նա վերամարմնավորվում է որպես կարմրահեր՝ Սանտային կինոստուդիա տանելու համար, որտեղ նկարահանվում են Սուրբ Ծննդյան սարսափ ֆիլմը, որում խաղում է Ջո Քարութերսը: Ջոյին անհարմար է նման ֆիլմում խաղալ, քանի որ այնտեղ պետք է հայհոյել։ Սանտան նույնպես դժգոհ է բեմադրությունից և նույնիսկ հարվածում է ռեժիսորին:

Պամելան փորձում է օգտվել Սանտայի պարկից՝ իր օգտին: Նա ուզում է պարկից ինչ-որ էական բան ստանալ, բայց նրա ձեռքերում փայլուն գնդերը վերածվում են բացառապես խաղալիքների: Նա, ի վերջո, գողանում է այդ պարկը և գնում կայարան՝ քաղաքից դուրս գալու։ Ձմեռ պապին չի հաջողվում համոզել Ջոյին զբաղեցնել իր տեղը, քանի որ նա լիովին համոզված չէ, որ այդ ծերունին իսկական Սանտա Կլաուսն է։ Էռնեստը էլֆերի հետ գնում է օդանավակայանի պահեստ, որտեղ պետք է առաքեին հյուսիսային եղջերուներին։ Վերադարձի ճանապարհին նա պատահաբար կոտրում է իր բեռնատարի անիվները։ Ի վերջո, նա որոշում է թաքցնել եղնիկներին և թռչել Սանտայի մոտ անմիջապես իր սահնակով:

Ջո Քարութերսը պատրաստվում է պայմանագիր կնքել կինոպրոդյուսերների հետ։  Նա խնդրում է նրանց մի փոքր մեղմացնել ֆիլմի սցենարը, բայց նրանք կտրուկ մերժում են։ Ջոն պատուհանից դուրս տեսնում է երկնքում թռչող սահնակը և սկսում է հավատալ, որ իրեն դիմել է իսկական Սանտա Կլաուսը։ Պամելան այս պահին կայարանում մի աղջկա ապացուցում է, որ Սանտան իրական է, և նա նույնիսկ ունի նրա պարկը: Աղջիկն այնուհետև հարցնում է, թե ինչ է անում այս պարկը իր մոտ, եթե այն Սանտայինն է: Ջոն, Պամելան, Էռնեստը էլֆերով և սահնակներով, բոլորը գնում են մանկական թանգարան։

Տեղում բոլորին սպասում է Սանտա Կլաուսը։ Նա իր ուժերը փոխանցում է Ջո Քարութերսին։ Առաջին հերթին, ստանալով կախարդական ուժեր, նոր Սանտա Կլաուսը կատարում է մեկ մարդու ցանկությունը, ով ցանկանում էր, որ Օռլանդոյում ձյուն գար: Պամելան հայտնում է, որ որոշում է կայացրել վերադառնալ տուն։ Նոր Սանտա Կլաուսը պատրաստ է գնալ և նստում է սահնակը: Նա թույլ է տալիս Էռնեստին ևս մեկ անգամ ղեկավարել դրանք։

## Դերերում
* Ջիմ Վառնի-*Էռնեստ Ուորել*
* Դուգլաս Սիլ-*[[Սանտա Կլաուս]] / Սեթ Էփլգեյթ*
* Օլիվեր Քլարկ-*Ջո Քարութերս*
* Նոել Պարկեր-*Պամելա Տրենտոն / Հարմոնի Սթար*
* Գայլարդ Սարտեյն-*Չակ*
* Բիլ Բիրջ-*Բոբի*
* Բիլլի Բըրդ-*Մերի Մորիսի*
* Ռոբերտ Լեսեր-*Մարտի Բրոք*

## Քննադատություն
Ֆիլմը սառը ընդունելության արժանացավ քննադատների կողմից։ Rotten Tomatoes կայքում ֆիլմի «թարմության» վարկանիշը կազմում է 36 %, Metacritic կայքում ֆիլմն ունի 44 միավոր 100-ից։ Los Angeles Times-ում նշել են, որ այս ֆիլմը նախորդից լավն է և գովել են Դուգլաս Սիլային, որը մարմնավորում էր Սանտա Կլաուսին։

Կինովարձույթում այս ֆիլմը առաջինից ավելի լավն էր և հավաքեց 28,2 միլիոն դոլար, բայց այն նաև ավելի շատ բյուջե ուներ՝ 6,5 միլիոն դոլար՝ առաջին ֆիլմի 3,5 միլիոն դոլարի դիմաց: Հետագայում Էռնեստի մասին ֆիլմերի տոմսարկղային հասույթը միայն կնվազի։

## Ծանոթագրություններ

## Արտաքին հղումներ
* 

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1988 ֆիլմեր
Կատեգորիա:Touchstone Pictures ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆենտեզի ֆիլմեր
Կատեգորիա:Ամերիկյան ֆիլմեր
Կատեգորիա:Անգլերեն ֆիլմեր
Կատեգորիա:Դիսնեյյան ֆիլմեր
Կատեգորիա:Թենեսիում նկարահանված ֆիլմեր
Կատեգորիա:Կինոկատակերգություններ
Կատեգորիա:Մանկական ֆիլմեր
Կատեգորիա:Սուրբծննդյան ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր, որոնց գործողությունները տեղի են ունենում Ֆլորիդայում
Կատեգորիա:Ֆլորիդայում նկարահանված ֆիլմեր